**Pielikums Nr.2**

**Tehniskā specifika**

**Ugunsgrēka atklāšanas un trauksmes signalizācijas, ugunsgrēka balss izziņošanas tehniskā apkope un remonts**

1. **Pasūtītājs –** Gulbenes novada pašvaldība, Ābeļu iela 2, Gulbene, Gulbenes nov.
2. **Apkalpojamie objekti:** Gulbenes novada pašvaldībā esošie objekti (Pielikums Nr.3).
3. **Pakalpojuma mērķis**
   1. Nodrošināt ugunsgrēka atklāšanas un trauksmes signalizācijas (turpmāk – UATS), ugunsgrēka balss izziņošanas (turpmāk – UBIS), nepārtrauktu, pastāvīgu atrašanos ekspluatācijas un darba kārtībā.
   2. Veikt ugunsgrēka atklāšanas un trauksmes signalizācijas sistēmu un ugunsgrēka balss izziņošanas sistēmas tehnisko apkopi atbilstoši tehniskai specifikācijai, tehniskās apkopes reglamentam (Tabula Nr.1,2 ), sistēmas ražotāja prasībām un saskaņā ar **Ministru kabineta 2016.gada 19.aprīļa noteikumiem Nr.238 „Ugunsdrošības noteikumi”** , **Latvijas Valsts standartu LVS EN CEN/TS 54-14** un **Ministru kabineta 2015.gada 30.jūnija noteikumiem Nr.333 “Noteikumi par Latvijas būvnormatīvu LBN 201-15 “Būvju ugunsdrošība”** u.c. Latvijas Republikā spēkā esošām normatīvajām prasībām un standartiem. Tehniskā apkope un nepieciešamības gadījumā remonts jāveic visām Sistēmu sastāvā esošām iekārtām un ierīcēm.
4. **Pretendenta pienākumi veicot Sistēmu tehnisko apkopi**
   1. Pretendents veic Sistēmu tehnisko apkopi, saskaņā ar Tehnisko specifikāciju (turpmāk tekstā – Reglaments). Gadījumā, ja kādai no iekārtām, Reglamenta prasības neapraksta nepieciešamās apkopes rīcību, Pretendents veic Reglamenta papildināšanu un pilnveidošanu saskaņā ar izgatavotāja rūpnīcas prasībām, iepriekš saskaņojot izmaiņas Reglamentā ar Pasūtītāju.
   2. Sistēmu apkopes darbu veikšanai tiek izveidots apkopes grafiks par katru Objektu un katru Sistēmu ar norādi uz konkrēto kalendāro nedēļu, kas tiek saskaņots ar Pasūtītāju,
   3. Pretendents pie pirmās tehniskās apkopes apseko un, **ja nav** – nodrošina Pasūtītāja objektu ar Sistēmu uzturēšanai nepieciešamo tehniskās apkopes darbu izpildes žurnālu –“Ugunsaizsardzības sistēmas iedarbošanās gadījumu un bojājumu uzskaites žurnāls” (M.k.238. 9.piel.) (turpmāk tekstā – Žurnāls) visām Sistēmām visos Pasūtītāja Objektos, aizpildīšana saskaņā ar M.K. not. Nr.238 (Žurnālu aizpildīšanas kārtība). Žurnāli glabājas Objektā un paliek Pasūtītāja īpašumā. Veicot tehniskās apkopes darbus Pretendentam ir jāveic ieraksti attiecīgajos Žurnālos.
   4. Līguma izpildes laikā Pretendents veic Pasūtītāja - Objekta lietotāja atbildīgo darbinieku instruktāžu par ugunsaizsardzības sistēmu atbilstoši spēkā esošajai likumdošanai,
   5. Pretendents nav tiesīgs atteikties veikt tehniskās apkopes darbus arī gadījumos, ja nav pieejams izbūvētās sistēmas tehniskais projekts.
   6. Pretendenta pienākums ir nodrošināt personāla ierašanos objektā laikā un veikt Problēmu atrisināšanu un novēršanu.
   7. Pretendentam jāsaskaņo darba veikšanas laiki, precīzi norādot dienu un laiku, pirms darbu uzsākšanas telpās, kurās strādā Pasūtītāja darbinieki, vai atrodas aparatūra.
   8. Darbu izpildes laikā, Pretendents ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu.
5. Pasūtītājam ir tiesības prasīt Pretendentam rakstisku tehnisko rekomendāciju sniegšanu. Pasūtītājam, ja nepieciešama Sistēmu, to iekārtu darbības uzlabošana vai pārbūve. Izpildītāja pienākums iesniegt piedāvājumu un detalizētu izmaksu tāmi.
6. Pakalpojuma izpildē un tehniskās apkopes maksā ietverti sekojoši darbi:
   1. Visi Reglamentā minētie darbi.
   2. Darbinieku nokļūšana uz/no Objekta, ceļa izdevumi.
   3. Darbinieku uzturēšanās izdevumi atbilstoši MK noteikumiem.
   4. Ar darba izpildi nepieciešamais inventārs, materiāli un palīglīdzekļi.
   5. Žurnālu aizpildīšana (Žurnālu aizpildīšanas kārtība).
   6. Sistēmu auditēšana, defektēšana, tehnisko rekomendāciju un priekšlikumu sniegšana un tāmju sagatavošana.
   7. Avārijas situāciju novēršana, ja avārijas situācijas novēršanas nav saistīta ar jaunu materiālu vai rezerves daļu nomaiņu.
   8. Piedalīties VUGD pārbaudēs un nodemonstrēt sistēmu darbību pēc Pasūtītāja pārstāvja pieprasījuma;
   9. Instruktāža par sistēmu lietošanu pēc Pasūtītāja pārstāvja pieprasījuma.
7. Ja Pretendents veic papildus darbus Sistēmām, tad saskaņā ar Finanšu piedāvājumu:
   1. Izpildītājs ar Pasūtītāju saskaņo sistēmu remontdarbus, t.sk. rezerves daļu iegādi;
   2. Izpildītājs pirms darbu veikšanas sastāda defektu aktu un finanšu piedāvājumu-tāmi remontdarbu (t.sk. rezerves daļu iegādes) veikšanai, ko saskaņo ar Pasūtītāju pirms

darbu uzsākšanas.

* 1. Izpildītājs uzsāk iekārtas neplānoto remontu tikai pēc tāmes abpusējas saskaņošanas

ar Pasūtītāju rakstveidā. Izpildītājs piegādā iekārtas remontam nepieciešamās detaļas.

1. Konstatējot avārijas situācijas un/vai sistēmu darbības traucējumu/-us Nekavējoties ierasties objektā (līgumā tiks atrunāts laiks) un novērst avārijas situāciju, ja avārijas situāciju novēršana nav saistīta ar jaunu materiālu vai rezerves daļu nomaiņu
2. Pretendenta pienākums ir reaģēt uz problēmām, defektiem un avārijas situācijām visām sistēmām. Problēmas risinājuma meklēšana tiek uzsākta nekavējoties un tiek turpināta, līdz problēma tiek novērsta. Problēma jārisina līdz novēršanai vai tāda risinājuma atrašanai , kas samazina problēmas kategoriju. Ugunsaizsardzības sistēmas darbspēju atjauno iespējami īsā laikā, bet ne vēlāk kā 24 stundu laikā pēc ugunsaizsardzības sistēmas iedarbošanās vai bojājuma konstatēšanas brīža.
3. Pretendentam jānodrošina ar pieteikumu pieņemšanu, reģistrāciju un izpildes organizēšanu 24 stundas diennaktī 7 dienas nedēļā un reaģēšanai uz avārijas izsaukumiem.
4. Ierašanās laiks objektā pēc izsaukuma uz Pretendenta līgumā noradīto kontaktpersonas telefona numuru:.
5. Kārtējā ceturksnī sniegtie pakalpojumi tiek pieņemti, noformējot par katru apkalpojamo objektu darbu pieņemšanas - nodošanas aktu.
6. Īpašās prasības
   1. Darbiniekiem, kuri ir iesaistīti iekārtu apkalpošanā, ir jābūt darba attiecībās ar pakalpojumu sniedzošo organizāciju (darba līgums, apakšuzņēmēju līgums).
   2. Apkalpojošās organizācijas rīcībā ir jābūt aprīkojumam (instrumentiem, mēraparātiem un licenzētām programmatūrām u.c.), kas ļauj veikt visus Tehniskā specifikācijā minētos darbus.
   3. Tehnisko apkopju darbos iesaistītām personām ir jābūt derīgiem sertifikātiem un licencēm darbībām ar attiecīgām sistēmām.
   4. Pretendenta piesaistītais personāls ir apmācīts veikt Sistēmu apkopi un remontdarbus.
   5. Pretendentam un tā apakšuzņēmējiem, ja tādi tiks piesaistīti, jābūt atbilstošai MK 2013.gada 8.oktobra noteikumos Nr.1041 “Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības” noteiktajai elektrodrošības grupai.
   6. Pretendentam ir noslēgts (vai līgumslēgšanas tiesību iegūšanas gadījumā tiks noslēgts) līgums ar videi kaitīgo preču atkritumu apsaimniekotāju par bīstamo atkritumu apsaimniekošanu normatīvajos aktos noteiktajā kārtībā. Par bīstamo atkritumu (akumulatoru bateriju u.c.) utilizāciju ir jābūt atkritumu savākšanas un uzskaites aktam;
   7. Darbības vai bezdarbības rezultātā objektam nodarītie bojājumi Pretendentam jānovērš par saviem līdzekļiem;
   8. Mainoties normatīvo aktu prasībām, kas nosaka Sistēmu pārbaudes periodiskumu jānodrošina aktuālo (spēkā esošo) prasību izpildi.

Tabula Nr.2

|  |  |  |  |
| --- | --- | --- | --- |
| 1x3 mēn | 1x6 mēn | 1x12 mēn | **UATS tehniskā apkope** |
| X |  |  | Iekārtu un ierīču (t.sk. detektoru un manuālās tālvadības iedarbināšanas ierīces), uzlīmes un kabeļu līnijas stāvokļa vizuālā apskate. |
| X |  |  | Ir pārbaudījusi visus ierakstus reģistrācijas žurnālā un veikusi visas darbības, kas nepieciešamas sistēmas pareizas darbības atjaunošanai. Pārbauda vai visi iepriekš reģistrētie bojājumi ir novērsti. |
| X |  |  | Iekārtu un manuālās tālvadības iedarbināšanas ierīču attīrīšana no putekļiem, stiprinājuma pārbaude. |
|  | X |  | Barošanas avota akumulatora bateriju stāvokļa pārbaudi |
|  |  | X | Sistēmas barošanas pārbaudē -pārslēgšana no galvenās barošanās avota uz rezerves un atpakaļ, informācijas par barošanas kļūdu esamība |
| X |  |  | Iedarbinājusi vismaz vienu detektoru vai manuālo trauksmes signāldevēju katrā zonā, lai pārbaudītu, vai kontroles un signalizācijas iekārta saņem un uzrāda pareizu signālu, un dod trauksmes signālu un iedarbina citas brīdinājuma vai papildus ierīces;  No katras cilpas izņemt vismaz vienu detektoru (vai rokas izziņas ierīci), lai pārbaudītu bojājuma signāla pārraidīšanu līdz vadības pultīm;  Gada laikā pārbauda visu ugunsaizsardzības sistēmas elementu darbspēju un ugunsaizsardzības sistēmas darbspēju kopumā. Ceturksnī pārbauda vismaz 25 % no automātiskās ugunsaizsardzības sistēmas elementu kopskaita.  PIEZĪME. Pārbaude jāveic tā, lai netiktu izpildītas kaitējošas darbības, tādas kas veicina ugunsdzēsīgās vielas izdalīšanos. |
| X |  |  | Pārbauda, vai kontroles un signalizācijas iekārtas funkcionē pareizi. |
| X |  |  | Pārbauda kontroles un signalizācijas iekārtas spēju iedarbināt visas papildus pieslēgtās funkcijas, ja tādas ir. (durvis ,lifts, ventilācija) |
| X |  |  | Veic visas citas pārbaudes un testus, kurus noteikuši instalētājs, piegādātājs vai ražotājs; |
|  |  | X | Sirēnas skaņas līmeņa mērījumi. |
| X |  |  | Sistēmas iedarbošanās gadījumu un bojājumu uzskaites žurnāla aizpildīšana. Visi novērotie defekti jāieraksta reģistrācijas žurnālā un pēc iespējas ātrāk veicamas koriģējošas darbības. |
| X |  |  | Sistēmas projekta un nodošanās-pieņemšanas dokumentācijas, kā arī lietošanas instrukcijas un zonu saraksta esamība. |
| X |  |  | Noskaidro, vai nav notikušas izmaiņas ēkas struktūrā, kas  varētu ietekmēt nosacījumus manuālo trauksmes signāldevēju, detektoru un skaņas iekārtu izvietojumam, šādā gadījumā veicot vizuālu inspekciju (pēc vajadzības dot ieteikumus, risinājumus )  PIEZĪME. Vizuālā pārbaudē jāapstiprina arī tas, ka zem katra  detektora ir vismaz 0,5 m brīvas vietas visos virzienos un visi manuālie trauksmes signāldevēji nav bojāti un ir skaidri saredzami; |
| X |  |  | Dežūrējošā personāla instruktāža ar ierakstu ugunsdrošības instruktāžu uzskaites žurnālā. |
|  |  | X | Sistēmas darbspējas demonstrēšana plānotās ugunsdrošības pārbaudes laikā.  PIEZĪME. Jāpiedalās Objekta Valsts ugunsdzēsības un glābšanas dienesta pārbaudē (iepriekš objekta pārstāvis sazinās) |

Tabula Nr.3

|  |  |  |  |
| --- | --- | --- | --- |
| 1x3 mēn | 1x6  mēn. | 1x12 mēn | **Ugunsgrēka balss izziņošanas sistēma** |
| X |  |  | Iekārtu, skaļruņu un kabeļu līnijas vizuālā stāvokļa pārbaude |
| X |  |  | Iekārtu, skaļruņa attīrīšana no putekļiem, stiprinājuma pārbaude |
|  | X |  | Barošanas avota akumulatora bateriju stāvokļa pārbaudi |
|  |  | X | Sistēmas barošanas pārbaudi: pārslēgšana no galvenās barošanās avota uz rezerves un atpakaļ, informācijas par barošanas kļūdu esamību |
|  | X |  | Sistēmas automātiskās darbības pārbaudi saistībā ar ugunsdzēsības sistēmu darbību |
| X |  |  | Sistēmas iedarbošanās gadījumu un bojājumu uzskaites žurnāla pārbaude un aizpildīšana |
| X |  |  | Sistēmas projekta un nodošanās-pieņemšanas dokumentācijas, kā arī lietošanas instrukcijas esamība |
| X |  |  | Dežūrējošā personāla instruktāža ar ierakstu ugunsdrošības instruktāžu uzskaites žurnālā |
| X |  |  | Trauksmes mikrofona darbības pārbaude |
|  |  | X | Kopējā sistēmas darbības pārbaude |
|  |  | X | Sistēmas darbspējas demonstrēšana plānotās ugunsdrošības pārbaudes laikā  Piezīme. Jāpiedalās Objekta Valsts ugunsdzēsības un glābšanas dienesta pārbaudē (iepriekš objekta pārstāvis sazinās |

Ar šo *<pretendenta nosaukums>* apliecina, ka pakalpojums tiks veikts atbilstoši Tehniskās specifikācijas prasībām.

2023.gada \_\_\_.\_\_\_\_\_\_\_\_\_\_\_\_\_

|  |  |
| --- | --- |
| **Vārds, uzvārds:** | *<Pretendenta pārstāvis ar pārstāvības tiesībām vai tā pilnvarotā persona>* |
| **Amats:** |  |
| **Paraksts:** |  |